Purjehdimme Egeanmerellä.
Ensimmäisen vuosisadan Rooman kauppareitit ulottuivat Välimerellä -
tunnetun maailman kaukaisimpiin kolkkiin asti -
lännessä Espanjaan ja idässä Intiaan.
Laivat kuljettivat viljaa, mausteita ja nahkatavaraa.
Piilossa joidenkin matkaajien ja merimiesten sydämissä ja mielissä -
levisi aivan kuin salakuljetettuna myös eräs aate.
Tuo aate muutti maailmaa -
enemmän kuin mikään ilmeinen lasti.
APOSTOLIEN MATKASSA
Olen René Schlaepfer. Lähdetään alkukristittyjen reitille tutkimaan, -
kuinka kourallisesta uskovia kasvoi maailmanlaajuinen ilmiö.
Oppaanamme apostolien jalanjäljillä toimii Apostolien tekojen kirja.
JERUSALEM
Kertomus alkaa täältä Jerusalemista eteläportailta.
Portaat johtivat Kristuksen aikana Temppelivuorelle.
Jeesuskin kapusi varmasti näitä portaita pitkin Temppelivuorelle.
Myös Apostolien tekojen kirja alkaa näiltä portailta.
Siksi historiantutkijat pitävät tätä paikkaa -
Jeesus-liikkeen ja kristillisen seurakunnan syntymäpaikkana.
Tietoa meille antaa Apostolien teot, jonka kirjoitti -
kreikkalainen lääkäri Luukas. Hänestä oli tullut Jeesuksen seuraaja.
Hän ystävystyi Paavaliin, -
joka on Kristuksen jälkeen Uuden testamentin tärkein henkilö.
Luukas oli myös historioitsija.
Hän taltioi alkuseurakunnan historian -
ja sen räjähdysmäisen kasvun.
Kertomus alkaa täältä Jerusalemista.
Apostolien tekojen luvussa 1 opetuslapset ovat yläsalissa.
Ap. t. 2:1:ssä Luukas kirjoittaa: -
"Ja kun helluntaipäivä oli tullut".
Mikä oli helluntai? Ensimmäisen vuosisadan juutalaiset -
viettivät helluntaijuhlaa 50 päivän kuluttua pääsiäisestä.
Pääsiäisenä Jeesus ristiinnaulittiin.
Jeesus oli siis kuollut ja ylösnoussut 50 päivää aiemmin.
Hän ilmestyi useita kertoja ihmisille ja nousi sitten taivaaseen.
Niiden 50 päivän aikana Jeesus muutti opetuslasten elämän.
Ap. t. 1 kertoo, että Hän alkoi muuttaa heidän asenteitaan.
Hän teki pelkureista ihmisiä, joilla oli tarkoitus.
Miksi he lakkasivat pelkäämästä?
He näkevät, kuinka oma johtaja tapetaan ja Hän nousee kuolleista.
Hän sanoo, että heitä odottaa sama. Sellainen tekee ihmisestä pelottoman.
Varhaiset opetuslapset ja apostolit saivat pelottoman mielenlaadun -
nähtyään ylösnousseen Kristuksen.
Jeesus lupaa heille jotain.
Hän lupaa, että he saavat voiman, kun Pyhä Henki tulee heihin, -
ja he tulevat olemaan Hänen todistajiaan Jerusalemissa, -
Juudeassa ja Samariassa aina maan ääriin saakka.
Hän ei rohkaissut heitä olemaan. Hän vain totesi: "te tulette olemaan".
Jeesus tarkoittaa, että liike raivaisi tieltään kaikki esteet, -
sillä sanoma Jumalan valtakunnasta kuuluu kaikille kansoille.
Se tuo meidät Ap. t. 2:een.
Liikkeessä oli alusta asti kansain- välisyyden ja lähetystyön tuntu.
Se murtautuisi kulttuurillisten, poliittisten, uskonnollisten -
ja kielellisten esteiden läpi. Siitä tulisi kansainvälinen liike.
Jumala tekee sen selväksi järisyttävällä tavalla.
Apostolien tekojen luku 2 kertoo esteet räjäyttävästä tapahtumasta.
Kaikki Jeesuksen seuraajat olivat koolla yhdessä paikassa.
Usein oletetaan, että he olivat koolla jossain pikku talossa.
Tässä ei sanota niin. Sanotaan vain, että he olivat koolla jossain paikassa.
Seuraava jae puhuu "huoneesta".
Uskon, että se oli Jumalan huone, Temppelivuori.
Luukkaan evankeliumin viimeisessä jakeessa näet sanotaan, -
että he pysyttelivät temppelissä ylistämässä Jumalaa.
Luukkaan mukaan opetuslapset olivat siellä joka päivä.
Sitten kerrotaan, että temppeliin helluntaiksi tullut väki -
kuuli opetuslasten puhuvan omaa kieltään.
Läsnä oli tuhansia pyhiinvaeltajia, jotka olivat tulleet tänne helluntaiksi.
He eivät olisi mahtuneet pieneen taloon.
He olivat täällä Jumalan huoneessa.
Sitten Pietarin saarnan jälkeen kolmetuhatta uutta uskovaa kastettiin.
Missä olisi niin paljon vettä sellaisen joukon kastamiseksi? Täällä.
Portaiden alapäässä on juutalaisten rituaalikylpyaltaiden jäänteitä.
Hepreaksi niitä kutsutaan sanalla "mikva".
Tarvittiin peseytymisaltaita tuhansille pyhiinvaeltajille, -
jotka tulivat tänne vuotuisiin juhliin.
Tutkijat ovat asiasta yhtä mieltä.
Mikvoja, peseytymisaltaita on löydetty aivan Temppelivuoren vierestä.
Niissä Apostolien tekojen 3 000 kääntynyttä luultavasti kastettiin.
Miksi heidät kastettiin heti Pietarin saarnan jälkeen?
Vain 50 päivää aiemmin he olivat huutaneet: "Ristiinnaulitse!"
Mikä heidät sai yhtäkkiä uskomaan Häneen? Pietarin järisyttävä saarna.
Ap. t. 2:ssa kerrotaan, että yhtäkkiä kuului humaus kuin tuulispää -
ja näkyi ikään kuin tulisia kieliä.
Uskon Jumalan käyttäneen tässä juuri tuulta ja tulta, -
sillä niitä ihminen ei voi hallita.
Hän sanoi: "Teen jotain, mikä on teidän hallitsemattomissa.
Se lähtee minusta. Se leviää kulovalkean tavoin koko maailmaan."
Sitten ihmiset alkoivat puhua vierailla kielillä, -
mutta ei niin kuin nykyisin usein kielilläpuhumisesta ajatellaan.
Ne olivat oikeita kieliä, joita koolla ollut väkijoukko ymmärsi.
Luukas korostaa väkijoukon kansainvälistä sävyä.
Hän mainitsee mesopotamialaiset, Vähästä-Aasiasta eli Turkista tulleet, -
roomalaiset, afrikkalaiset, arabia- laiset ja Välimeren saarilta tulleet.
He kaikki kuulevat evankeliumin kunkin omalla kielellä.
Kristinuskon alkuajoista asti kommentaattorit ovat pitäneet tätä -
Baabelin tornin kirouksen kumoamisena.
1. Moos. 11 kertoo, että ihmisillä oli yksi kieli.
He rakensivat tornia, joka ulottuisi taivaaseen.
Mutta Jumala sekoitti heidän kielensä ja hajotti heidät yli kaiken maan.
Tuhansia vuosia myöhemmin täällä Jerusalemissa kirous kumottiin.
Jumala varmisti, että kaikki ymmärtävät sanoman.
Sen lisäksi että kielten sekoitus kumottiin, -
Baabelissa ihminen yritti nousta taivaisiin -
mutta tässä taivas nöyrästi laskeutuu maan päälle.
Jumala avasi tien meille Hänen tykönsä.
Pietari pitää lyhyen puheen, jossa hän esittää kristillisen sanoman perusteet.
Oli kaksi tapahtumaa: ristiinnaulitseminen ja ylösnousemus, -
joilla oli kaksi todistajaa, profeetat ja apostolit.
He puhuivat kahdesta lupauksesta, anteeksiannosta ja Hengestä, -
jotka sai kahdella ehdolla: parannuksenteko sekä usko ja kaste.
Se muistuttaa: älkää julistako puolta evankeliumia, -
ristiä ilman ylösnousemusta, Vanhaa testamenttia ilman Uutta.
Muistakaa Pietarin saarnan kaikki osat.
Sen seurauksena täällä Temppeli- vuorella 3 000 ihmistä kastettiin.
Lisäksi he muuttuivat radikaalisti.
Luukas mainitsee ensimmäisten uskovien yhteisöstä viisi piirrettä.
Se oli oppiva seurakunta. He noudattivat apostolien opetusta.
Seurakunta oli rakastava. He pysyivät yhdessä.
Kaikki oli yhteistä, ja muita autettiin.
Seurakunta oli ylistävä. He mursivat yhdessä leipää ja rukoilivat.
Seurakunta oli iloinen. He tekivät kaiken riemulla ja vilpittömin sydämin.
Sana tarkoittaa välitöntä, lapsenomaista riemua.
Seurakunta oli kasvava. Herra liitti uusia päivittäin.
Se vaikuttaa tosi hauskalta paikalta.
Siitä välittyy oppinut, antelias ja vieraanvarainen kuva.
Kaikki viihtyivät siellä.
Rukoillaan, että kaikki seurakunnat heijastelisivat näitä viittä piirrettä.
Silloin seurakunta vetäisi ihmisiä puoleensa ja räjäyttäisi kaikki esteet.
Mutta ei vain toivota, kunpa seurakuntamme olisi sellainen.
Ei osoiteta syyttävällä sormella seurakuntaamme tai siellä käyviä.
Pyydetään Jumalaa muuttamaan oma sydän enemmän tällaiseksi.
Tekemään minusta oppivampi, iloisempi, anteliaampi ja ylistävämpi, -
kuten Apostolien teot kuvaa.
Uskon Luukkaan haluavan sanoa tällä kaikella, -
että jos näin kävi kerran, sama voi tapahtua uudelleen.
Oppimattomat maalaiset käänsivät kauan sitten maailman ylösalaisin, -
koska Jumalan Henki toimi heidän kauttaan.
Vuosisatoja sitten esteet raivattiin -
ja sanoma Jumalan rakkaudesta ja armosta levisi kaikille -
ja oli iloista ja anteliasta yhteyttä.
Sama voi tapahtua uudelleen tänään meidän sydämessämme.
Keskustelukysymyksiä Acts Odyssey -kirjassa ja osoitteessa tlc.org/acts.
Suomennos: Marianne Tenetz